Metropola regiono Rhein-Neckar

__NOTOC__
La **metropola regiono Rhein-Neckar** () estas urbeca regiono en la triangulo de la tri federacia lando **Baden-Virtembergo, Hesio** kaj **Rejnlando-Palatinato** de Germanio. La ekonomia regiono, kiu ampleksas 2,4 milionojn da loĝantoj kaj estas la sepa plej granda urbeca regiono de Germanio, ekde aprilo 2005 konsideriĝas metropola regiono de Eŭropo. Ene de Baden-Virtembergo ĝi estas unu el 12 administraj regionoj en la federacia lando kaj la baden-virtemberga parto troviĝas ene de la distriktaro Karlsruhe, en la nordo de la lando.

La regiono konsistas

en Baden-Virtembergo el la

eksterdistriktaj urboj

* Mannheim kaj
* Hajdelbergo

kaj la distriktoj

* Rhein-Neckar kaj
* Neckar-Odenwald,

en Hesio el la distrikto

* Bergstraße kaj

eta|400px|topografia mapo de la regiono
en Rejnlando-Palatinato el la

eksterdistriktaj urboj

* Ludwigshafen
* Frankenthal (Palatinato)
* Landau (Palatinato)
* Neustadt ĉe la Vinstrato
* Speyer
* Worms

kaj la distriktoj

* Rhein-Pfalz
* Bad Dürkheim
* Germersheim
* Südliche Weinstraße (Suda Vinstrato).

Administra centro estas la urbo Mannheim.

La teritorio kovras areon de 5.637,78 kvadrataj kilometroj, kaj en la regiono vivas proksimume 2,36 milionoj da loĝantoj. La averaĝa loĝdenso de la teritorio do estas 418 loĝantoj po km². La kunfluejo de la riveroj Rejno (germane *Rhein*) kaj Neckar troviĝas ene de la areo kaj ambaŭ riveroj donis sian nomon al ĝi.

Laŭ siaj limoj la regiono korespondas al la historia regiono *Kurpfalz*, kies nomon ekde la 80-aj jaroj de la 20-a jarcento interalie alprenis regiona junulara Esperanto-ligo kun anoj el ĉiuj partoj de la regiono - *Esperanto-Junularo Kurpfalz*.

## Ekonomio 
La favora situo en la eŭropa urbozono inter la metropolaj regionoj ĉirkaŭ Frankfurto ĉe Majno norde kaj Stutgarto sude kun bonaj trafikaj konektoj al ĉiuj direktoj igas la regionon altira loko por entreprenoj. En la teritorioj troviĝas pluraj grandaj industriaj kaj servaj konzernoj, interalie la kemia konzerno BASF en Ludwigshafen, la firmaoj Daimler AG, John Deere kaj ABB en Mannheim, *Heidelberger Druckmaschinen AG* kaj *Heidelberger Zement* en Hajdelbergo kaj la komputil-programejo SAP en Walldorf plus la asekura konzerno MLP en Wiesloch. Dum majo 2007 en la regiono 6,4 procentoj de la loĝantoj inter 18 kaj 65 jaroj estis senlaboraj - tio estas signife sub la averaĝo de Germanio.

[eta|250px|la [katedralo de Speyer]]

## Vidindaĵoj 
En la regiono ekzistas multnombraj historiaj, kulturaj kaj naturaj vidindaĵoj, vasta gamo da muzeoj, teatraj kaj koncertaj eventoj. Inter la vidindaĵoj troviĝas tri kulturaj heredaĵoj de UNESKO
* katedralo de Speyer (ekde 1981)
* monaĥejo Lorsch (ekde 1991)
* romia limfortikaĵo de la provincoj Germania Superior kaj Raetia (ekde 2005)

## Vidu ankaŭ 
* Tramtransporto en Mannheim-Ludwigshafen

## Eksteraj ligiloj 
* oficialaj paĝoj de la regiono (germanlingvaj)
* oficialaj paĝoj de la por-regiona asocio (germanlingvaj) 
* paĝoj pri la urbo-najbareco de Hajdelbergo kaj Mannheim (germanlingvaj)
* reta katalogo kun ligiloj pri vidindaĵoj, kulturaj eventoj kaj restoracioj de la regiono (germanlingvaj)

Dosiero:Mannheim-Wasserturm-2005-06-26.jpg|Mannheim
Dosiero:Heidelberger_Hotel_zum_Ritter.jpg|Heidelberg
Dosiero:Schwetzingen03.jpg|Schwetzingen
Dosiero:Weinheim-Gasse.jpg|Weinheim
Dosiero:Germersheim Weissenburger Tor.jpg|Germersheim
Dosiero:Worms Dom Ostfassade Vierung2005-05-27a.jpg|Worms
Dosiero:Torhalle Kloster Lorsch.jpg|Lorsch
Dosiero:20060408-Heppenheim Rathaus.jpg|Heppenheim

R
Kategorio:Regionoj en Baden-Virtembergo
Kategorio:Regionoj en Hesio
Kategorio:Regionoj en Rejnlando-Palatinato